Diari Oficial de la Generalitat Valenciana


Sumari del DOGV 4174, del 23-01-2002 (2002/321)

Notificació a la senyora Josefa Luisa Martínez. Expedient número SC-20010231.
-----------------------------------------------------------------------------

### Dades del document

Número de DOGV
:   4174

Data del DOGV
:   23-01-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/321


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a la senyora Josefa Luisa Martínez. Expedient número SC-20010231. [2002/F321]
  
Atés que no ha sigut possible realitzar en el domicili de l'interessat la notificació que s'indica a continuació, es procedeix a la publicació en el Diari Oficial de la Generalitat Valenciana, a l'efecte del que disposa l'article 59.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Expedient: SC-20010231
  
Municipi: Gilet
  
Assumpte: edificació sense llicència en zona verda
  
Promotor: Josefa Luisa Martínez
  
Document: notificació de la resolució d'incoació d'expedient sancionador
  
El director general d'Urbanisme i Ordenació Territorial, amb data 29 d'octubre de 2001, va adoptar la resolució següent:
  
«Vistos els antecedents que hi ha en aquesta Conselleria d'Obres Públiques, Urbanisme i Transports relatius a la construcció d'edificació sense llicència d'obres en zona verda.
  
Vist que, com es posa de manifest en l'informe emés pel tècnic competent d'aquesta Comissió Territorial d'Urbanisme, sobre els terrenys del parc urbà PU-5 Urbanització Sant Esperit 1 s'han realitzat obres i construccions auxiliars per al suport d'una activitat de restauració situada en els baixos de l'edifici denominat La Torre. Consisteixen en un magatzem per a l'arreplega de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera.
  
Que el planejament vigent és el Pla General d'Ordenació Urbana de Gilet, que classifica els terrenys sobre els quals s'ubica com a sòl urbà, amb qualificació de zona verda parc urbà (PU-5 Urbanització Sant Esperit 1), sistemes generals. A més l'emplaçament està afectat per la protecció del camí ramader V-1, assagador del riu Palància, i possiblement pel domini públic hidràulic del barranc de Maladicha.
  
Vist que, segons consta en l'informe tècnic d'aquest organisme, la valoració actual de les obres realitzades i unes característiques d'execució adequades a la tipologia desenvolupada, ascendeix estimativament a la quantitat de tres milions de pessetes (3.000.000 PTA.).
  
Vist que, amb data 6 de març de 2001, es van trametre les actuacions al Ministeri Fiscal per si pogueren ser constitutives d'un delicte contra l'ordenació del territori previst en l'article 319 del Codi Penal.
  
El 21 de juny de 2001 es va requerir l'Ajuntament de Gilet perquè exercira les competències que quant a l'exercici de la potestat sancionadora li corresponen d'acord amb l'article 25.d) de la Llei Reguladora de les Bases del Règim Local, amb l'advertència que si en el termini d'un mes no procedia a això aquesta administració autonòmica entendria que podia procedir a l'exercici d'aquestes per substitució, d'acord amb el que preveu l'article 60 de la mateixa norma.
  
Vist que en l'expedient apareix com a responsable en concepte de promotor la Sra. Josefa Luisa Martínez, sense que conste la identitat del constructor i del tècnic director.
  
Vist que, amb data 2 de maig de 2001, es resol l'arxivament de les actuacions per part del Ministeri Fiscal per no tenir els requisits necessaris per al tipus de l'article 319 del Codi Penal.
  
Atés que, d'acord amb la disposició addicional tercera, apartat 6, de la Llei del Sòl No Urbanitzable es preveu la possibilitat que la Conselleria d'Obres Públiques, Urbanisme i Transports puga exercir la competència pròpia de l'ajuntament, tendent a l'exercici de la potestat sancionadora, per substitució, segons el que preveu l'article 60 de la Llei Reguladora de les Bases del Règim Local i previ requeriment específic que en el present cas s'ha portat a terme.
  
Atés que les obres portades a terme requereixen la prèvia i preceptiva llicència municipal tal com estableixen l'article 242 del Reial Decret Legislatiu 1/1992, de 26 de juny, pel qual s'aprova el Text Refós de la Llei sobre el Règim del Sòl i Ordenació Urbana i l'article 1 del Reglament de Disciplina Urbanística.
  
Atés que aquestes obres són constitutives d'una infracció urbanística per contravenir el que estableix la legislació urbanística.
  
Atés que la infracció comesa apareix concretament tipificada en l'article 76 i 90 del Reglament de Disciplina Urbanística, sense perjuí del que es determine al llarg de la instrucció de l'expedient, i procedeix en conseqüència la imposició de la sanció de multa del 10 al 20% del valor de l'obra executada.
  
Atés que no són d'aplicació circumstàncies modificatives de la responsabilitat, i segons els articles 55 i 63 del Reglament de Disciplina Urbanística, procedeix imposar la sanció en el seu grau mitjà, això és, el 15%, que suposa la quantitat de quatre-centes cinquanta mil pessetes (450.000 PTA.).
  
Atés que el present expedient ha de tramitar-se de conformitat amb el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i el Reglament de Procediment per a l'Exercici de la Potestat Sancionadora.
  
Atés que l'òrgan competent per a la incoació de l'expedient sancionador i per al nomenament de l'instructor i secretari és el director general d'Urbanisme i Ordenació Territorial, de conformitat amb el que estableix l'article 8.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Atés que l'òrgan competent per a imposar, si és procedent, la sanció és el conseller d'Obres Públiques, Urbanisme i Transports, d'acord amb l'article 6 del Decret 77/1996 anteriorment citat.
  
A la vista dels antecedents i fonaments exposats i de la legislació vigent en matèria d'urbanisme, resolc:
  
Primer. Incoar expedient administratiu sancionador a la senyora Josefa Luisa Martínez, en concepte de promotora, per les obres consistents en un magatzem per a l'arreplega de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera, sobre els terrenys del parc urbà PU-5 Urbanització Sant Esperit 1, en el terme de Gilet.
  
Segon. Nomenar instructor de l'expedient sancionador el senyor José Manuel Palau Navarro, i com a secretària la senyora Teresa Ibáñez Simó, ambdós funcionaris de carrera adscrits al Servei Territorial d'Urbanisme de València.
  
Tercer. Imposar, excepte modificacions determinades en la instrucció de l'expedient, a la senyora Josefa Luisa Martínez, en concepte de promotor, la sanció de quatre-centes cinquanta mil pessetes (450.000 PTA) per l'execució de les obres consistents en un magatzem per a l'arreplega de materials i efectes, un tancament perimetral i el cobriment d'una terrassa contigua mitjançant coberta metàl·lica lleugera, sobre els terrenys del parc urbà PU-5 Urbanització Sant Esperit 1, en el terme de Gilet.
  
Contra la present incoació d'expedient sancionador podrà interposar-se al·legacions en el termini de 15 dies comptadors des de l'endemà de la seua notificació, i es fa l'advertiment que si no s'efectuen al·legacions dins del termini sobre el seu contingut, aquesta podrà ser considerada com a proposta de resolució de l'instructor.
  
Contra el nomenament de l'instructor i secretària de l'expedient pot promoure's recusació segons el règim i per les causes previstes en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Cal advertir que, d'acord amb l'article 8 del Reglament del Procediment per a l'Exercici de la Potestat Sancionadora, si l'infractor reconeix la seua responsabilitat es donarà lloc a la resolució del procediment amb la imposició de la sanció corresponent, de la mateixa manera el pagament voluntari de la sanció per l'imputat podrà implicar l'acabament del procediment.»